open-index/open-wikipedia-markdown huggingface dataset:
G. K. Chesterton

**Gilbert Keith Chesterton** u **G. K. Chesterton**, naixito de Londres o 29 de mayo de 1874 y muerto en Beaconsfield (Buckinghamshire) o 14 de chunio de 1936, estió un escritor, periodista y novelista britanico, autor prolifico y con una obra muit variata tematicament, incluyindo-ie asayo.

## Vinclos externos
Harriet Beecher Stowe

**Harriet Beecher Stowe** (de soltera **Harriet Elisabeth Beecher**), naixita de Litchfield (Connecticut) o 14 de chunio de 1811 y muerta en Hartford (Connecticut) l'1 de chulio de 1896, estió una escritora estausunidense y luitadora por l'abolicionismo d'a esclavitut en o suyo país; a suya obra mas conoixita ye una novela que relata a vida d'una familia d'esclavos negros y que se convertió en una arma propagandistica fundamental en a luita abolicionista en Estaus Unius: *[[Uncle Tom's Cabin]]*, publicata en 1852.

## Vinclos externos
Steffi Graf

**Stefanie Maria Graf**, dita **Steffi Graf**, naixida de Mannheim (Baden-Wurtemberg, Alemanya Occidental, hue Alemanya) o 14 de chunio de 1969, ye una chugadora de tenis alemana con una destacada carrera esportiva, plegando mesmo a estar a numero 1 mundial en ixe esporte. Desembolicó a suya carrera esportiva en o tenis dende 1982, dica 1992, cuan se retiró dimpués de ganar 107 títols en individual y 11 en dobles, amás de dos medallas d'oro en os Chuegos Olimpicos una en Los Angeles 1984 y unatra en os de Seúl 1988, una d'archent en os Chuegos Olimpicos de Barcelona 1992 y una atra de bronce en os Chuegos Olimpicos de Seúl 1988.

## Títols
### Individuals
#### Ganados (107)

#### Finalista (31)

### Doples
#### Ganados (11)

#### Finalista (7)

### Copa Federación
#### Ganados (2)

## Vinclos externos

*  Biografia y perfil esportivo d'Steffi Graf en a pachina web d'a WTA.
Dorothy McGuire

**Dorothy McGuire** (nombre artistico de **Dorothy Hackett McGuire**, naixida d'Omaha (Nebraska) o 14 de chunio de 1916 y muerta en Santa Monica (California) o 13 de setiembre de 2001, estió una actriz estausunidense con una destacada carrera en o cine estausunidense dende 1943 dica primerías d'os anyos 1990 y con cuantos premios recibius por o suyo treballo.

D'entre as suyas cintas, se puet destacar *[[Gentleman's Agreement]]* (1947, Elia Kazan), *[[Three Coins in the Fountain (cinta)|Three Coins in the Fountain]]* (1954, Jean Negulesco, *[[Friendly Persuasion (cinta)|Friendly Persuasion]]* (1956, William Wyler), *[[Old Yeller (cinta de 1957)|Old Yeller]]* (1957, Robert Stevenson), *[[Swiss Family Robinson (cinta)|Swiss Family Robinson]]* (1960, Ken Annakin) u *[[The Greatest Story Ever Told]]* (1965, George Stevens).

## Se veiga tamién
* Cintas interpretadas por Dorothy McGuire.

## Vinclos externos

*  Dorothy McGuire en Internet Movie Database.
*  Dorothy McGuire en Internet Broadway Database.
*  Dorothy McGuire en Turner Classic Movies.
*  Dorothy McGuire en Find A Grave.
Alois Alzheimer

**Alois Alzheimer**, naixiu de Marktbreit (Reino de Bavera, hue Bavera, en Alemanya) o 14 de chunio de 1864 y muerto en Breslau (Imperio Alemán, hue Wrocław en Polonia) o 19 d'aviento de 1915, estió un medico psiquiatra, neurologo y neuropatologo alemán, muit conoixiu por estar qui describió por primera vegada o sintomas a malautía conoixida como alzhéimer.

## Vinclos externos
Batalla de Marengo

A **Batalla de Marengo** estió una batalla d'a campanya d'Italia mientres as Guerras revolucionarias francesas (Segunda Coalición), o 14 de chunio de 1800 (25 de prairal de l'anyo VIII en o calandario revolucionario francés), en a localidat de Spinetta Marengo (hue Aleixandría (Piemont, Italia). En a batalla luitoron d'una man l'Exercito francés, mandato por Napoleón Bonaparte (encara que recibió o refuerzo d'as tropas de Desaix cuan a batalla ya remataba), y d'atra man l'Exercito austriaco (Archiducato d'Austria), mandato por Michael von Melas, y remató con una decisiva victoria francesa, con a cual remató no nomás a guerra con l'Archiducato d'Austria, sino tamién a propia Segunda Coalición contra la cual luitaba en ixas envueltas a Primera Republica Francesa.

## Vinclos externos
Henri Cornet

**Henri Auguste François Jardry**, dito **Henri Cornet**, naixito de Desvres (Paso de Calais) o 4 d'agosto de 1884 y muerto en Prunay-le-Gillon (Eure y Loir) o 18 de marzo de 1941, estió un ciclista francés. Henri Cornet estió ganador d'o Tour de Francia (1904) y d'a París-Roubaix (1906).

Cornet remató o Tour de Francia de 1904 en cinquena posición, pero as circumstancias que rodioron a preba rematoron dando-le o triunfo y con tasament decinueu anyos d'edat, ye dica l'actualidat o ganador mas choven d'a historia d'a preba.

## Tour de 1904
Esta edición estió una cursa con muitas polemicas y os corredors sufrioron actos violentos per parte d'os espectadors. Ya en a primera etapa os dos primers clasificaus de l'anyo anterior (Garin y Pothier) estioron agredius per cuatro encapachudos que iban en auto.

Per unatra parte se sospeitaba que gran parte d'os corredors heban chito trapas mientres o transcurso de cualques etapas no fendo a totalidat d'o recorriu u fendo-lo en atros meyos de transporte como auto u tren.

Debant d'estes numerosos actos de trapas sospeitadas u atestiguadas, a *Unión vélocipédique de Francia* (UVF), organizadora d'a preba, fació una enquesta escrupulosa en a cual incluyió a decenas de competidors y de testigos d'o paso d'a cursa. Finalment o 30 de noviembre, mas de cuatro meses dimpués de finalizar o Tour, os cuatro primers d'a clasificación cheneral (Maurice Garin, Lucien Pothier, César Garin y Hippolyte Aucouturier), son descualificaus. As suyas victorias d'etapa son anuladas y o cinqueno d'a clasificación cheneral, Henri Cornet fue declarau vencedor y convertindo-se con tasament decinueu anyos d'edat, lo ganador mas choven d'a historia d'a preba.

## Clasificacions en o Tour de Francia
*1904, 1er. en a clasificacion cheneral y ganador d'una etapa. (5eno. dinantes d'a descualificación d'os cuatre primers).
*1905, abandona (4a etapa). 
*1907, abandona (4a etapa).
*1908, 8eno. en a claseficacion cheneral.
*1909, abandona (4a etapa).
*1910, 16º en a claseficacion cheneral.
*1911, 12º en a claseficacion cheneral.
*1912, 28º en a claseficacion cheneral.

## Dimpués d'o ciclismo
En rematar a suya vida profesional como ciclista ubrió un taller de bicicletas y d'automobils con un café contiguo. Se casó o 6 d'octubre de 1906 con Ernestine Río y tenioron ueito ninos. S'instala en un primer momento a Frainville, d'an ye a suya muller, dimpués treslada a suya residencia definitivament a Prunay-lo-Gillon y posteriorment muere en o hespital en 1941 de complicacions posteriors a una cirurchía cardiaca.

En 2012, se coloca una placa commemorativa en o cementerio local y a carrera an vivió leva o suyo nombre en l'actualidat.

## Vinclos externos
Louis Trousselier

**Louis Trousselier**, naixito de Levallois-Perret (Altos d'o Sena) o 29 de chunio de 1881 y muerto en París (Isla de Francia) o 24 d'abril de 1939, estió un ciclista francés, ganador d'o Tour de Francia en 1905 y d'a Paris-Roubaix en ixa mesma anyada.
René Pottier

**René Pottier**, naixiu de Moret-sur-Loing (Sena y Marne) o 5 de chunio de 1879 y muerto suicidau o 25 de chinero de 1907 en Levallois-Perret (Altos d'o Sena, Francia), estió un ciclista francés, considerau como uno d'os primers ciclistas ditos escaladors. Ganó o Tour de Francia en l'anyo 1906.

## Vinclos externos
Lucien Petit-Breton

**Lucien Mazan** (dito **Lucien Petit-Breton** u **Petit-Breton**), naixito de Plesei (Loira Atlantica, Bretanya) o 18 d'octubre de 1882 y muerto mientres a Primera Guerra Mundial en Troyes (Aube, Francia) o 20 d'aviento de 1917, estió un ciclista francés, ganador d'o Tour de Francia (1907 y 1908), d'a Milán-San Remo (1907) y d'a Vuelta a Belchica (1908).
François Faber

**François Faber**, naixito d'Aulnay-sur-Iton (Eure, Francia) o 26 de chinero de 1887 y muerto en combate mientres a Primera Guerra Mundial en Carency (Paso de Calais, Francia) o 9 de mayo de 1915, estió un ciclista luxemburgués, ganador d'o Tour de Francia en 1908, d'a París-Roubaix en 1913 y d'a Vuelta a Lombardía en 1908. Encara que yera de nacionalidat luxemburguesa por o suyo pai, a suya mai yera francesa (d'a Lorena ocupata en ixas envueltas por l'Imperio Alemán) y s'alistó mientres a Primera Guerra Mundial en l'Exercito francés, morindo-ie en combate.

## Vinclos externos
Democraten 66

**Democraten 66** (*Democratas 66* en aragonés) ye un partiu politico neerlandés, establiu o 14 d'octubre de 1966 por Hans van Mierlo. A suya ideolochía ye liberal y progresista y se sitúa en o centro-ezquierda. Fa parte en Europa d'o Partiu Europeu d'os Liberals, Democratas y Reformistas y dende o punto d'anvista internacional fa parte d'a Internacional Liberal. En 1973 partecipó por primera vegata en o Gubierno neerlandés en una coalición con atros cuatre partius.

## Vinclos externos
*  Pachina web oficial de ''Democraten 66''.
*  Pachina web oficial en anglés de ''Democraten 66''.
Louis Charles Antoine Desaix

**Louis Charles Antoine Desaix**, naixito d'o castiello d'Ayat (Ayat-sur-Sioule, Reino de Francia, hue Auvernia, Francia) o 17 d'agosto de 1768 y muerto en a batalla de Marengo (Reino de Cerdenya-Piemont, hue Italia) o 14 de chunio de 1800, estió un militar francés que plegó dica o ran de cheneral en l'Exercito francés. Prencipió a suya carrera militar mientres o Reino de Francia y la continó mientres a Monarquía Constitucional Francesa y d'a Primera Republica Francesa, partecipando en as Guerras revolucionarias francesas, a on cal destacar a suya participación chunto a Napoleón Bonaparte en a Campanya d'Echipto y en a Campanya d'Italia, a on morió en a batalla de Marengo.

## Vinclos externos
Batalla de Friedland

A **Batalla de Friedland** estió una batalla d'a Campanya de Prusia y Polonia mientres as Guerras napoleonicas (Cuatrena Coalición), o 14 de chunio de 1807, en a localidat de Friedland (Reino de Pusia, hue Pravdinsk en Rusia). En a batalla luitoron d'una man l'Exercito francés d'o Primer Imperio Francés, mandato por Jean Lannes (y dimpués por Napoleón Bonaparte), y d'atra man l'Exercito ruso (Imperio Ruso), mandato por Levin August von Bennigsen, y remató con una decisiva victoria francesa.

## Vinclos externos
Edvard Grieg

**Edvard Hagerup Grieg**, naixito de Bergen (Noruega) o 15 de chunio de 1843 y muerto en ixa mesma localidat o 4 de setiembre de 1907, estió un compositor y musico (pianista) noruego d'o Romanticismo. D'entre as suyas composicions, se puet destacar o suyo *[[Concierto ta piano (Grieg)|Concierto ta piano Op.16]]* u as suyas *[[Peer Gynt (suites)|Suites núm. 1 y 2]]* composatas ta o drama *[[Peer Gynt]]* d'o dramaturgo Henrik Ibsen.

## Vinclos externos
Sancho Fortún

**Sancho Fortún** estió chusticia d'Aragón entre 1123 y 1128.

Estió zabalmedina de Zaragoza, antis d'estar designau Chusticia en 1123. Tenió dos chirmans: un d'éls yera Ximeno y estió l'orichen d'a familia Bardaxí y unatro estió clamau Eneco, que conquirió Mequinenza en 1133.

## Referencias
Chuan Díez

**Chuan Díez** estió chusticia d'Aragón entre 1152 y 1154. Estió tamién zabalmedina de Zaragoza. y pai d'o tamién chusticia Díez.

## Referencias
Emilio Gastón Sanz

**Emilio Gastón Sanz** (Zaragoza, 8 de chinero de 1935 - Zaragoza, 22 de chinero de 2018) estió un avogato, politico, filosofo, poeta y escultor aragonés. Fundador de l'Alianza Socialista d'Aragón en 1974 y d'o PSA (Partido Socialista de Aragón), estió deputato en o Congreso dimpués d'as eleccions chenerals espanyolas de 1977 dica 1979 en coalición con o Partido Socialista Popular d'Enrique Tierno Galván, y estió portavoz d'o Grupo Mixto. Dimpués d'a integración de gran parti d'a militancia d'o PSA en o PSOE, Gastón continó encabezando o partiu, pero sin tornar a aconseguir acta de deputato. Posteriorment ocupó o cargo de Chusticia d'Aragón entre 1988 y 1993, o primero dimpués d'a restauración d'a democracia en Espanya.

En a suya faceta como escritor cal destacar os suyos poemarios y que estió cofundador, miembro y escritor en a revista Andalán, mientres a suya durada, tamién estió un d'os que empentoron a retornada d'ista revista pero en formato dichital.

Tamién cal destacar que fue fundador y redactor d'os estatutos d'APUDEPA (Acción Publica pa la Defensa d'o Patrimonio Aragonés) y a Coordinadora de Afectados por Grandes Embalses y Trasvases (COAGRET), yera un gran impulsor d'o esperanto, como a suya familia, su agüelo Emilio Gastón Ugarte, su pai Rafael Gastón Burillo y as suyas tías Inés Gastón Burillo y Emilia Gastón Burillo fuoron impulsors y usuarios d'iste idioma.

## Poemarios
* 1958: *El hombre amigo Mundo*.
* 1976: *Y como mejor proceda digo*.
* 1978: *Pronunciamiento*.
* 1981: *Abandonado en el ensueño como único vehículo de confianza*.
* 1988: *Musas enloquecidas (Prensas Universitarias de Zaragoza).
* [[1987]]: *El despertar del hombre selva* (Endymion).
* [[1990]]: *Emilio Gastón. Antología épica* (Amelia Romero ed.).
* [[1995]]: *Manifiestos* (Huerga y Fierro).
* [[2007]]: *Acracia feliz* (La Torre degli Arabeschi).
* [[2007]]: *La Subordania: epopeya chesa sin d'acabanza* ([[Rolde de Estudios Aragoneses]]).

== Vinclos externos ==
*  [https://web.archive.org/web/20070927005726/http://www.enciclopedia-aragonesa.com/voz.asp?voz_id=6233 Articlo d'Emilio Gastón Sanz] en a *Gran Enciclopedia Aragonesa''.
Juan Bautista Monserrat Mesanza

**Juan Bautista Monserrat Mesanza** (Zaragoza, 29 d'aviento de 1949) ye un avogato y politico aragonés. Licenciato en Dreito y Ciencias Empresarials, exerció de profesor de Dreito en a Escuela d'Artes y dimpués, dende marzo de 1987, de letrato en o Concello de Zaragoza.

Estió tenient d'alcalde con o PSOE en o Concello de Zaragoza entre 1979 y 1982 y dimpués deputato por Zaragoza con o CDS, fendo parti d'a suya executiva rechional. Entre os anyos 1987 y 1991 estió president d'as Corz d'Aragón y dende o 6 de mayo de 1993, con o refirme de PP y PSOE y a oposición de PAR y IU (que refirmaban a Emilio Gastón), fue nombrato Chusticia d'Aragón, cargo que ocupó entre ixe anyo y 1998.

## Vinclos externos
* Articlo de Juan Bautista Monserrat Mesanza en a *[[Gran Enciclopedia Aragonesa]]*.
Courteney Cox

**Courteney Cox** (nombre artistico de **Courteney Bass Cox**, encara que tamién dende lo suyo matrimonio con David Arquette gosan decir-le **Courteney Cox Arquette** u **Courteney Cox-Arquette**), naixida de Birmingham (Alabama) o 15 de chunio de 1964, ye una actriz estausunidense, muit conoixida internacionalment por o suyo papel en a serie de televisión *[[Friends]]*, encara que ye activa en o cine estausunidense dende 1984 y ha recibiu cuantos premios mientres a suya carrera. D'entre as suyas cintas, se puet destacar *[[Scream (cinta)|Scream]]* (1996, Wes Craven) con as suyas secuelas *[[Scream 2]]* (1997, Wes Craven) y *[[Scream 3]]* (2000, Wes Craven).

## Se veiga tamién
* Cintas interpretadas por Courteney Cox.

## Vinclos externos

*  Courteney Cox en Internet Movie Database.
Fernando García Vicente

**Fernando García Vicente** (Zaragoza, 28 d'aviento de 1948) ye un churista aragonés, nieto de Emerenciano García Sánchez, fundador d'o Banco Zaragozano y fillo de Fernando García Iranzo, incheniero de camins que construyió as torres d'o Pilar. Lincenciato y doctor en Dreito por a Universidat de Zaragoza, exerció de fiscal en Zaragoza, Teruel, Navarra, Logronyo, Chirona y en l'Audiencia de Uesca como fiscal chefe.

En 1998 fue proposato como candidato a Chusticia d'Aragón por o PP y o 20 de mayo esleito por unanimidat en as Corz d'Aragón, convertindo-se asinas en o tercer Chusticia d'a democracia. Tamién ye profesor titular de Dreito Civil en a Universidat de Zaragoza, vocal d'a Comisión Asesora de Dreito Civil d'Aragón, y autor de numerosas publicacions churidicas.

## Vinclos externos
* Articlo de Fernando García Vicente en a *[[Gran Enciclopedia Aragonesa]]*.
Nicolas Poussin

**Nicolas Poussin**, naixiu de Les Andelys (Reino de Francia, hue Eure, Francia) o 15 de chunio de 1594 y muerto en Roma (Estaus Pontificios, hue Italia) o 19 de noviembre de 1665, estió un pintor francés.

Poussin estió lo fundador y prencipal representant d'a pintura clasica francesa d'o sieglo XVII y la suya influencia en l'arte y la pintura francesa plega dica l'actualidat.

## Galería d'imáchens

Imachen:Nicolas Poussin 004.jpg|*Bacanal dabán d'a estatua de Pan* (c. 1634-1635).
Imachen:Nicolas Poussin, French - The Birth of Venus - Google Art Project.jpg|*O Trunfo de Neptuno* (1634-1637).
Imachen:Nicolas Poussin - L'Adoration du Veau d'or.jpg| *L'Adoration du Veau d'or*, (1636-1637).
Imachen:Nicolas Poussin - La Continence de Scipion.jpg| *La Continence de Scipion*.
Imachen:Nicolas Poussin - Le Passage de la mer Rouge.jpg| *Le Passage de la mer Rouge*, (1633-1637).
Imachen:Nicolas Poussin, Eco e Narciso (ca. 1629-1630), Museo del Louvre, Parigi..jpg| *Eco y Narciso* (c. 1629-1630).
Imachen:Nicolas Poussin - Et in Arcadia ego (deuxième version).jpg| *Et in Arcadia Ego* (1637-1638).
Imachen:Nicolas Poussin - L'Enlèvement des Sabines (1634-5).jpg| *O rapto d'as sabinas* (1637).


## Vinclos externos
Lista de presidents d'as Corz d'Aragón

Ista ye a **lista de presidents d'as [[Corz d'Aragón]]** dende a restauración d'a institución en 1983.
Mihai Eminescu

**Mihai Eminescu** ( en rumano, pseudonimo de **Michael Eminovicz** en alemán, **Mihai Eminovici** en rumano), naixito de Călineşti (Bucovina, Imperio Austrohongaro) o 15 de chinero de 1850 y muerto en Bucarest (Rumanía) o 15 de chunio de 1889, estió un poeta rumano d'o Romanticismo. Encara que actualment gosa estar considerato como uno d'os prencipals poetas de Rumanía, a suya fegura ha estato controvertita por as suyas opinions de dreita y nacionalistas, y mientres o periodo comunista en Rumanía estió mesmo un poeta no acorde con o rechimen comunista por o suyo antisemitismo.

## Vinclos externos
Helenismos en rumano

Os **helenismos en rumano** presentan circumstancias diferents a las atras luengas neolatinas por una mayor cercanía a Grecia y un ligallo historico y relichioso mes gran de vlacos y griegos que entre os vlacos y os pueblos latinos d'Europa Occidental. Ha esdeveniu a curiosa circustancia que bi ha helenismos antigos plegaus a traviés d'o latín, helenismos plegaus a traviés d'o eslau eclesiastico y helenismos plegaus en o periodo otomán cuan os funcionarios griegos fanariotas administraban (u explotaban) Moldavia y Vlaquia. Os helenismos representarían o 2 % en o total d'o vocabulario rumano.

Son helenismos d'uso frecuent en rumano *cais* ("alberche"), *cărămidă* ("tocho"), *condei* ("pluma d'escritor", "pluma d'escribán"), *dascăl* ("cantador en una ilesia"), *folos* ("útil"), *hârtie* ("paper"), y *ieftin* ("barato").

## Helenismos d'o periodo fanariota
Presentan relación con aspectos administrativos, impuestos, debers, etcetera.
O zaguer grupo representa palabras que no se troban en guaires luengas a parte d'o griego y en son por eixemplo: *anapoda*, ("a lo revés"), *conopida* ("coliflor"), *fila* ("fuella de paper"), *filotimie* ("amor propio"), *molima* ("contachio", "epidemia"), *nostim* ("chentil", "agradable"), *a plictisi* ("aburrir").

## Fonetica d'os helenismos
Bel helenismo derivau de parolas que en griego presenta a letra χ, (letra que en latín transliteraban como una *[[ch]]* y que en griego helenistico se pronunciaba ya como a j velar d'o castellano), s'han adaptau en rumano con o fonema aspirau que se representa con a letra *h*: *Hrist* ("Cristo"), *haos* ("caos"), *hârtie* ("paper", d'o griego *chartí* talment a traviés d'o eslau *chartija*.

## Referencias

## Bibliografía
* Carlo Tagliavini: *Los orígenes de las lenguas neolatinas*. Introducción a la filología romance. Fondo de Cultura Economica.
* Theodora Bynon: *Lingüística histórica*. Editorial Gredos, 1981.
Rellinars

**Rellinars** ye un municipio catalán situato en a comarca d'o Vallés Occidental y provincia de Barcelona.

A suya población ye de 727 habitants (2010), en una superficie de 17,81 km² con una densidat de población de 40,08 hab/km².

## Cheografía
A localidat de Rellinars se troba situata a 322 metros d'altaria sobre o livel d'a mar.

D'o suyo termin municipal fa parte o lugar de Les Codines.

## Demografía

## Administración
### Alcaldes

## Vinclos externos

*  Pachina web oficial municipal de Rellinars.
*  Información de Rellinars en a pachina web d'a Cheneralidat de Catalunya.
*  Información de Rellinars en a pachina web d'o *[[Institut d'Estadística de Catalunya]]*.
Mozarabismos en aragonés

Los **mozarabismos en aragonés** se remontan a lo romance autoctono mozarabe que se charraba chunto con l'arabe en las zonas d'Al-Andalus que los cristianos medievals conquirioron y que dimpués fuoron repobladas por aragoneses y navarros, que trayoron l'aragonés.

Bi ha mozarabismos en todas las lenguas peninsulars. A vegadas una palabra puede tener una part arabe y unatra de mozarabe. Los mozarabes que emigraban ta los reinos de lo norte no nomás aportoron mozarabismos, tamién yeran intermediarios en la transmisión d'arabismos, ya adaptaus a la suya fonetica romance.

## Lexico
En aragonés son probables mozarabismos:
**[[Ababol]]*. Deriva de lo latín *PAPARVER*.
**[[Fardacho]]*. Deriva de l'arabe *AL HURDU* con lo sufixo latín *-ACEU*. Presenta muitas variants: *alfardacho*, *algardacho*, *gardacho*, *esfardacho*, etcetera. Estas variants forman un ventallo de formas que enlazan con las variants de lo suyo cheosinonimo *[[engardaixo]]*.
**[[Rocha]].

En [[castellano d'Aragón]] bi ha mozarabismos que han pasau por l'aragonés pa dimpués castellanizar-se como por eixemplo:
**Alberge*. Deriva de lo latín *PERSICUM*, a traviés de la secuencia: 
***PERSICUM* > *perche* > *alberche* > castellano *Alberge*.

== Fonetica ==
**Capacho*. Deriva de lo latín **CAPACEU*, correspondient a la evolución patrimonial aragonesa *capazo*.
**Regacho*. Ye un mozarabismo fonetico correspondient a la evolución patrimonial aragonesa *regallo*.

== Morfolochía ==
Encara que lo sufixo [[sufixo -acho|-acho]] pueda tener orichen [[idioma mozarabe|mozarabe]], amostrando la evolución fonetica mozarabe de lo latín *-ACEU* y de lo latín *-ACULU*, no todas las palabras que terminan en *-acho* son mozarabismos, y *galacho* ye una palabra tipicament aragonesa, documentada en l'Alto Aragón y con cognatos en idiomas pirenencos.

== Referencias ==


== Bibliografía ==
* [[David A. Pharies]]: *Diccionario Etimológico de Los Sufijos Españoles: Y de Otros Elementos Finales* Volumen 25 de *Biblioteca románica hispánica''. Gredos, Editorial, S.A., 2002.

## Se veiga tamién
*Mozarabismo (lingüistica).
Mozarabismos en castellano

Los **mozarabismos en castellano** son elementos lingüisticos romanicos que provienen d'Al Andalus y que s'emplegan en esta luenga romance.

## Lexico
S'ha proposau un orichen mozarabe pa palabras en base a no presentar las leis foneticas de lo castellano:
**[[mesache|Muchacho]]*: mesache.
**[[masclo|Macho]]*: masclo.
**[[Chinche]]*.
**[[Cabazo|Capacho]]*.
**[[Capuz]]*.
**[[Gazpacho]]*.
**[[Zuro|Corcho]]*: zuro.
**[[Cicer arietinum|Chícharo]]*: garbanzo.
**[[Phaseolus vulgaris|Judía]]*: alubia.
**[[Phaseolus vulgaris|Habichuela]]*. alubia, encara que etimolochicament ye lo diminutivo de *[[faba|haba]]* con un infixo -ich-.
**[[Simient|Semilla]]: simient.
**Cagarruta.
**[[Campo|Campiña]].
**Cangilón.
**[[Pastinaca sativa|Chirivía]]*.
**[[Fideus|Fideos]].
**Guisante: bisalto.
**[[Sepiida|Jibia]]: sepia.
**Marisma: marisma.
**[[Mentha suaveolens|Mastranto]]*: *Mentha suaveolens*.
**[[Muleto]]*.
**[[Lutra lutra|Nutria]]*: lodriga.
**[[Scophthalmus maxima|Rodaballo]]*: peix *Scophthalmus maxima*. Tamién s'ha proposau que ye un galleguismo u lusismo.
**[[Testuz]]*.

## Mozarabismos locals
Bi ha mozarabismos d'emplego local.
**[[Almatriche]]*. 
**[[Barcina]]*.
**[[Cauchil]]*.
**[[Cherna]]*.
**[[bisalto|Chícharo]]*: "bisalto" en Andalucía, Galicia, Cuba, México, etc.).
**[[Paulilla]]*.
**[[Sangacho]]*.

En castellano toledán i heba muitos mozarabismos foneticos como *faisa* (faixa) que se perdioron en lo sieglo XVI cuan cambió la cort ta Madrit.

Encara que bi haiga mozarabismos locals, los caracters de lo castellano meridional no son d'orichen mozarabe. Los rasgos foneticos tipicos de l'andaluz no se derivan de lo mozarabe local, ye demostrau que s'han desarrollau autonomament. Lo seseyo y ceceyo fue traito ta Malaga y Granada por cristianos de l'Andalucía atlantica que repobloron la zona dimpués de la conquiesta d'estos zaguers reductos musulmans. L'aspiración de la *-s* de final de silaba y lo cambio de *-l-* por *-r-* en bel grupo consonantico son d'orichen leyonés.

## Referencias

## Bibliografía
* Rafael Lapesa: "*[[Historia de la lengua española]]*". Editorial Gredos, (1981).
* David A. Pharies: *Diccionario Etimológico de Los Sufijos Españoles: Y de Otros Elementos Finales* Volumen 25 de *Biblioteca románica hispánica*. Gredos, Editorial, S.A., 2002.
* Paul M. Lloyd: *Del latín al español*. Editorial Gredos, 2003.
* Ramón Menéndez Pidal: *[[Orígenes del español]]: El estado lingüístico de la Península Ibérica hasta el siglo XI*. Espasa-Calpe, Madrit 1980, 9ª edición.
* Alonso Zamora Vicente: *[[Dialectología española]]*. Editorial Gredos, segunda edición, 1989. 
* Álvaro Galmés de Fuentes: *Dialectología mozárabe*. Editorial Gredos, 1983.
* Leopoldo Peñarroja Torrejón: *El mozárabe de Valencia*. Editorial Gredos, 1990

## Se veiga tamién
*Mozarabes.
*Mozarabismo (lingüistica).
Mozarabismos en catalán

Los **mozarabismos d'o catalán** se remontan a lo romance autoctono que se charraba chunto con l'arabe en la Catalunya Nueva, (Leida, Tortosa, etcetera..), Valencia y Balears.

Seguntes bel autor lo mozarabe yera cuasi extinto cuan los exercitos de Chaime I conquerioron Valencia. En contra de lo que dice bel autor, lo mozarabe no explica la mas gran part de las diferiencias entre las variants de septentrionals y meridionals de catalán, ni sisquiera las diferiencias lexicas, como tampoco no explican las diferiencias entre las formas septentrionals y meridionals de castellano. Los presuntos elementos diferencials de lo valenciano y atras variants meridionals son arcaísmos como *eixir*, *plegar* u *llevar* que ya no s'emplegan en catalán septentrional. Los mozarabismos en catalán u en castellano no superan numericament a los anglicismos u galicismos modernos.

## Zoonimos
**[[Mytilidae|Clòtxina]]*: musclo en valenciano.
**[[Lacertilia|Fardatxo]]*: fardacho, engardaixo.

## Atros
**[[Moreno]]*. Derivau de *[[islam|moro]]* con sufixo *[[sufixo -an(o)|-ano]]* y cambio de vocal por la imala caracteristica de l'algarabía u arabe hispano. Ha substituyiu de tot a la forma catalana orichinal *brú*. 
**[[Rocha|Rotxa]]*. S'ha quiesto interpretar como cognato de *roza*, substantivo postverbal de *rozar*, evolución de **RUPTIARE*. Significa "cuesta" u "costera" en ciertas comarcas interiors valencianas no guaire luent de las comarcas churras y la Valencia castellana, a on que tamién s'emplega este mozarabismo.

## Referencias

## Bibliografía
* Germán Colón: *[[El español y el catalán, juntos y en contraste Editorial]]*. Editorial Ariel, 1989.

## Se veiga tamién
*Mozarabismo (lingüistica).
Rubí (Vallés Occidental)

:*Iste articlo ye sobre un monicipio catalán en a comarca d'o Vallés Occidental; ta atros usos, se veiga *'Rubí**''


**Rubí*' ye un [[municipio]] [[Catalunya|catalán]] situato en a [[Comarcas de Catalunya|comarca]] d'o [[Vallés Occidental]] y [[provincia de Barcelona]], en o [[partiu chudicial]] de Rubí (en ye a suya [[Capital (politica)|capital]].

A suya [[Población humana|población]] ye de 73.591 habitants ([[2010]]), en una [[superficie]] de 33,44 [[km²]] con una [[densidat de población]] de 2.200,68 hab/km².

== Cheografía ==
A localidat de Rubí se troba situata a 124 [[metro]]s d'[[altaria]] sobre o livel d'a mar, a una [[distancia]] de 8 [[km]] d'a ciudat de [[Terrassa]], a [[Capital (politica)|capital]] d'a suya comarca, de 20&nbsp;km d'a ciudat de [[Sabadell]], co-capital comarcal, y de 20&nbsp;km d'a ciudat de [[Barcelona]], a capital d'a suya provincia y de Catalunya.

=== Mugas ===
O [[termin municipal]] de Rubí muga a o norte con [[Terrassa]] y [[Sant Quirze del Vallès]]; a l'este con [[Sant Cugat del Vallès]]; a o sud con [[Castellbisbal]]; y a l'ueste con [[Ullastrell]].



== Demografía ==


== Administración ==
=== Reparto de concellers ===
<center>

</center>

=== Alcaldes ===


== Vinclos externos ==

*  [https://web.archive.org/web/20180628111534/http://www.ajrubi.cat/ Pachina web oficial municipal de Rubí].
*  [http://www10.gencat.net/pls/municat/mun_p01.dad_ens?cod=0818460009 Información de Rubí] en a pachina web d'a [[Cheneralidat de Catalunya]].
*  [http://www.idescat.es/territ/BasicTerr?TC=3&V0=1&V1=08184 Información de Rubí] en a pachina web d'o *Institut d'Estadística de Catalunya''.
Rubí

**Rubí** puet estar:

* **[[Rubí (Vallés Occidental)]]**, un municipio catalán situau en a comarca d'o Vallés Occidental y provincia de Barcelona, en o partiu chudicial de Rubí. 
* **[[Rubí de Bracamonte]]**, un municipio d'a provincia de Valladolit, en a comunidat autonoma de Castiella y Leyón, Espanya.
Vachina

A **vachina** (d'o latín *< vagīna*) ye un organo copulador de l'aparato reproductor femenín en os mamifers. Tien forma de conducto que, s'estendilla entre a vulva y l'utero. Se fa servir por un regular ta realizar o coito y ta parir.
 
En o caso d'os sers humans, iste conducto s'emplega tamién en atras practicas sexuals que pueden no estar orientatas a la reproducción.

A vachina ye un organo muit musculoso, rico en fibras de colachena, y relativament innervato, en comparación con a vulva. A suya superficie ye colonizata por a-saber-las especies bacterianas y funchicas; d'entre as que predominan as d'o chenero *[[Lactobacillus]]* que le dan un pH baixo y que impiden a dentrata a l'organismo d'achents patochenos por ista vía.

Muitas afeccions pueden alterar ista composición bacteriana dando como consecuencia infeccions vachinals y cuadres mes o menos grieus (vachinosi bacteriana, *[[Streptococcus faecalis]]*, etc).

Sobre tot en plural *lemos* (u en benasqués *llims*) se fa referencia a cierto tipo de secrecions vachinals d'animals en chestación, y d'astí o verbo frecuentativo *lemiar* u *llimiar* pa referir-se a la producción de secrecions vachinals mientres lo celo u antes de parir.

O himen u *virgo* recibe a denominación de *trencafil* u *trencafil de la viroleta* en aragonés benasqués.

## Denominacions populars
I hai una gran variedat de parolas emplegadas popularment pa referir-se a la vachina en aragonés. Estes son cualques eixemplos: chafarite, fandango, figa, figa de flor, foratiello, natura, pichadero, pito, pixín, pixón, potorrera, potorro, totera, zaralla.

## Referencias
Vulva

A **vulva** (d'o latín *< vulva* "matriquera") ye o conchunto d'os organos chenitals externos d'a muller, asinas que fa parti de l'aparato reproductor femenino. A vulva y a vachina, dos estructuras anatomicas diferents que no han de confundir-se, son os organos d'a copulación.

## Denominacions populars
I hai una gran variedat de parolas emplegadas popularment pa referir-se a la vulva en aragonés. Estes son cualques eixemplos: altafarra, chumino, fallet, guixa, pichín, pichote, natura, ralleta, capaneta, chafarique, chorro, churrín, fall, fallo, falle, fallana, fallanastro, follanastro, faluchero, fandango, figa, figa de flor, figaflor, figón, foratiello, foriquera, forongo, mascarrón, naixenza, natureta, parrús, peciguera, perrengue, pixalato, pixín, pixolín, pixón, tafarra, totera, toto, turrullera, zaralla.

## Referencias
Pelaire

Un **pelaire**  (u **pelaira** si ye muller) ye a persona encargada de preparar a lana que dimpués s'ha de teixer. Se tracta d'un oficio artesanal y actualment en vías de desaparición.

O rei Chaime I d'Aragón atorgó de poder d'ostentar as armas reyals en os pendons d'o gremio a los pelaires de Tarazona, y se considera por ixo que ye o gremio mes antigo conoixito d'Espanya.

En a baixa Edat Meya o gremio de pelaires de Teruel se refundó baixo l'advocación de Sant Miguel Arcánchel, y escribioron os estatutos en aragonés d'as comunidaz aragonesas:

## Biescas
Os habitants de Biescas son conoixitos como pelaires por estar d'antis mes iste antigo oficio prou estendillato en a villa. I hai un dito que diz:

## Ditos y mazadas
**«Si te casas con pelaire no te faltará borra en o puchero»*

## Notas


## Referencias

## Veyer tamién
* Lana.
Stan Laurel

**Stan Laurel** (nombre artistico d**'Arthur Stanley Jefferson**), naixito d'Ulverston (Lancashire, Anglaterra, Reino Uniu) o 16 de chunio de 1890 y muerto en Santa Monica (California, Estaus Unius) o 23 de febrero de 1965, estió un actor, director cinematografico y guionista britanico, que prencipió a suya carrera cinematografica en os anyos 1920, convertindo-se en uno d'os actors mas populars y conoixitos d'o cine mudo fendo parella con Oliver Hardy, en a parella conoixita como *[[Laurel y Hardy]]*. Estió interprete en centenars de cintas y recibió cuantos premios mientres a suya carrera.

## Se veiga tamién
* *[[Laurel y Hardy]]*.

## Vinclos externos

*  Stan Laurel en IMDb.
*  Stan Laurel en Find A Grave.
Jean de Thévenot

**Jean de Thévenot**, naixito de París (Reino de Francia, hue Francia) o 16 de chunio de 1633 y muerto en Mianeh (Persia) o 28 de noviembre de 1667 mientres uno d'os suyos viaches, estió un explorador y escritor francés, que a mas estió qui introdució en Francia o café. En as suyas obras relataba os suyos viaches por Europa, Africa d'o norte, Orient Meyo y India.

## Obras
**Relation d'un voyage fait au Levant dans laquelle il est curieusement traité des estats sujets au Grand Seigneur et des singularitez particulières de l'Archipel, Constantinople, Terre-Sainte, Égypte, pyramides, mumies [sic], déserts d'Arabie, la Meque, et de plusieurs autres lieux de l'Asie et de l'Affrique outre les choses mémorables arrivées au dernier siège de Bagdat, les cérémonies faites aux réceptions des ambassadeurs du Mogol et l'entretien de l'autheur avec celuy du Pretejan, où il est parlé des sources du Nil* (1664). Reedición por Hachette, Paris, 1976. Texto en linia en francés.
**Suite du voyage de Levant, dans laquelle, après plusieurs remarques très singulières sud des particularitez de l'Égypte, de la Syrie, de la Mésopotamie, de l'Euphrate et du Tygre, il est traité de la Perse et autres estats sujets au roy de Perse et aussi des antiquitez de Tchehelminar et autres lieux vers l'ancienne Persepolis, et particulièrement de la route exacte de ce grand voyage, tant par terre, en Turquie et en Perse, que par mer, dans la Méditerranée, golfe Persique et mer des Indes* (1674). Reedición por Hachette, Paris, 1976. Texto en linia en francés.
**Troisième partie des voyages de M. de Thevenot, contenant la relation de l'Indostan, des nouveaux Mogols et des autres peuples et pays des Indes* (1684). Reedición por Hachette, Paris, 1976. Texto en linia en francés.
José López Portillo

**José Guillermo Abel López Portillo y Pacheco** (conoixito como **José López Portillo**), naixito de Ciudat de Mexico o 16 de chunio de 1920 y muerto en ixa mesma localidat o 17 de febrero de 2004, estió un avogau y politico mexicano, President de Mexico dende l'1 d'aviento de 1976 dica o 30 de noviembre de 1982. Tamién estió Secretario d'Hicienda y Credito Publico (ye decir, ministro d'Economía) dende 1973 dica 1975 en o Gubierno d'o president Luis Echeverría Álvarez. Antiparte, a suya segunda muller estió l'actriz Aleksandra Asimović Popović (mas conoixita por u suyo nombre artistico de Sasha Montenegro).

## Referencias

## Vinclos externos
Nicholas Ray

**Nicholas Ray** (nombre artistico de **Raymond Nicholas Kienzle**), naixiu de Galesville (Wisconsin) o 7 d'agosto de 1911 y muerto en Nueva York (Nueva York) o 16 de chunio de 1979, estió un director cinematografico y guionista estausunidense con una important producción en o cine estausunidense.

D'entre las suyas cintas se puet destacar *[[Johnny Guitar]]* (1954, con Joan Crawford y Sterling Hayden), *[[Rebel Without a Cause]]* (1955, con James Dean y Natalie Wood), *[[King of Kings (cinta)|King of Kings]]* (1961, con Jeffrey Hunter y Siobhán McKenna) u *[[55 Days at Peking]]* (1963, con Charlton Heston y Ava Gardner).

## Se veiga tamién
* Cintas dirichidas por Nicholas Ray.

## Vinclos externos
*  Nicholas Ray en Internet Movie Database.
*  Nicholas Ray en Find A Grave.
Murad IV

**Murad IV**, naixito d'Istambul (Imperio Otomán, hue Turquía) o 16 de chunio de 1612 y muerto en ixa mesma ciudat o 8 de febrero de 1640, estió un Soldán de l'Imperio Otomán dende o 10 de setiembre de 1623, cuan sucedió a lo tío suyo Mustafá I, dica la suya muerte, cuan lo sucedió su chirmano Ibrahim I. Murad IV yera fillo d'Ahmed I y d'a sultana Kösem.

Murad IV ye conoixito en a Historia por a brutalidat d'as suyas trazas d'actuar. Asinas, cuan morió, ordenó en o suyo leito de muerte que se matase a su chirmano Ibrahim, encara que yera o zaguer miembro barón vivo d'a suya dinastía, en haber ordenato anteriorment a muerte de toz os atros descendients varons. Sindembargo, con a suya actuación autoritaria estió o restaurador d'o poder estatal de l'Imperio Otomán, en politica interior (represión d'a corrupción) y en asuntos foranos, a on destacó por o suyo papel en as luitas contra a Persia Safavida. Ta muitos historiadors ye o segundo soldán otomán mas poderoso d'a Historia, dezaga de Solimán I o Magnifico.

## Vinclos externos
Isla d'Irlanda

:*Iste articlo ye sobre a isla d'Irlanda, ta o país d'o mesmo nombre, se veiga *'Irlanda**''.

A **isla d'Irlanda*' (*Éire* en [[Idioma irlandés|irlandés]], *Ireland* en [[Idioma anglés|anglés]], *Airlann* en [[Idioma anglico escocés d'Ulster|escocés d'Ulster]], *Hibernia* en [[latín]]), ye una [[isla]] situata en o continent [[Europa|europeu]] que fa parte d'as [[islas britanicas]] y que, con una [[superficie]] de 81.638,10 [[km²]] ye a tercera isla europea por a suya superficie, dezaga d'a [[isla de Gran Bretanya]] y d'[[Islandia]]. Tamién ye, por a suya superficie, a segunda d'as islas britanicas, dezaga d'a isla de Gran Bretanya. Se troba situata en [[Europa Occidental]], entre a [[mar d'Irlanda]] a l'este (mar que la desepara d'a isla de Gran Bretanya) y l'[[Oceano Atlantico]] a l'ueste.

Dende o punto d'anvista politico, a isla d'Irlanda se troba dividita entre o país independient d'[[Irlanda]] (que ocupa a suya mayor parte) y [[Irlanda d'o Norte]], que fa parte d'o [[Reino Uniu]], deseparación politica existent nomás que dende a independencia d'Irlanda, que d'antis mas estió una [[Colonias d'o Reino Uniu|colonia britanica]]. A suya [[Población humana|población]] ye de 6.300.000 habitants ([[2006]]), con 4.450.000 habitants en Irlanda (1.750.000 en [[Dublín]] y a suya [[aria metropolitana]]) y una mica mas d'1.700.000 habitants en Irlanda d'o Norte.

Ni bi ha alcuerdo entre os especialistas sobre l'orichen [[Etimolochía|etimolochico]] d'o suyo nombre: ta beluns, tien o suyo orichen en un [[teonimo]], en derivar o suyo nombre d'a diosa [[Ériu]] (*Éire* en irlandés) d'a [[mitolochía celta]], una d'as [[Tuatha Dé Danann]], adibindo-ie a palabra [[Luengas chermanicas|chermanica]] *land* ("tierra" en [[Idioma aragonés|aragonés]], con o sentito de [[país]]); ta atros, o suyo orichen se troba en a palabra d'o [[Idioma griego|griego antigo]] *ιρις'' ("iris" en aragonés).

## Vinclos externos
Eslau eclesiastico

Lo **eslau eclesiastico** u **eslavón** ye una luenga eslava derivada d'o eslau eclesiastico antigo por meyo de l'adaptación d'a pronunciacion y la ortografía de cada país, y cambiando ciertas palabras y expresions antigas u escuras (arcaísmos) por os suyos sinominos vernaclos.

Presenta dos variants: 
*Eslau eclesiastico septentrional u eslavón ruso.
*Eslau eclesiastico meridional, eslavón meridional u eslavón bulgaro-vlaco.
Simeón II de Bulgaria

**Simeón II de Bulgaria** u **Simeón II de Saxonia-Coburgo-Gotha**, naixito de Sofiya o 16 de chunio de 1937, ye un zar y primer ministro de Bulgaria. Miembro d'a Casa de Saxonia-Coburgo-Gotha, yera fillo de Boris III de Bulgaria y de Chuana de Saboya, y sucedió a lo suyo pai como zar o 28 d'agosto de 1943 baixo a rechencia de Kiril de Bulgaria dica o 15 de setiembre de 1946, cuan se proclamó a Republica en Bulgaria.

Antiparte, dimpués d'un largo exilio, estió primer ministro de Bulgaria dende o 24 de chulio de 2001 dica o 17 d'agosto de 2005.

## Vinclos externos
Conchugacions incoativas en catalán

Las **conjugacions incoativas en catalán** derivan de la conchugación incoativa en latín vulgar en *-ĒSCERE*. Se troban en uns pocos casos en la conchugación que acaba en *-éixer* / *-èixer* (coincidindo en cualques casos con l'aragonés), y en la mes gran part de los casos en la tercera conchugación en catalán u conchugación que acaba en *-ir*, a on que predominan amplament.

Verbos incoativos de la conchugación que acaban en *-éixer* / *-èixer* son *néixer*, *créixer*, *meréixer*, *paréixer*.

Verbos de la conchugación en -ir que no se conchugan como incoativos bi'n ha pocos: *bullir*, *collir*, *cosir*, *eixir*, *fugir*, *morir*, *obrir*, *omplir*, *sentir*, *tossir*, beluns como *tossir* y *cosir* son irregulars con cambio d**'O** ta **U**, y belatros pueden conchugar-se como incoativos en la parla vulgar como *sentir*.

Bi ha verbos de la conchugación en *-ir* como *llegir* u *mentir* a on coexiste la traza incoativa con la traza orichinal (*ell llegeix*/*ell llig*).

Lo incremento verbal -ix- prene diferents formas seguntes los dialectos, y ye diferent en valenciano (mes pareixiu n'esto a lo catalán medieval escrito) respecto a lo estandard de Catalunya.

### Verbos incoativos en catalán occidental
Lo estandard valenciano mos sirve como referencia pa entender como son los verbos incoativos tamién en catalán nordoccidental, cambiando bel morfema personal de primera y tercera persona que diferencian estos dos grans grupos de parlas occidentals.

En catalán nordoccidental ye, con variants menors por lo que fa a pronunciar-lo, con X u S debant de lo fonema *k*:

En bella zona de lo catalán ribargozán, lo sufixo incoativo s'ha perdiu en lo mesmo proceso castellanizador que ha feito que se pierda en aragonés ribagorzano *jo sirvo* en cuenta de *jo servixco*.

### Verbos incoativos en catalán oriental
Lo estandard que s'emplega en Catalunya reflecta una traza muito estendillada en catalán oriental. La **E** se pronuncia ubierta.

En las Islas Balears lo estandard local ye diferent, y como en lo estandard valenciano, reflecta una traza mes pareixida a lo lenguache medieval.

## Referencias

## Bibliografía
*  Artur Quintana i Font: *Gramàtica de la nostra llengua*. Colección *[[Pa de Casa]]*, 3. Diputación General de Aragón.
Preposicions en castellano

As **preposicions en castellano** son *a*, *ante*, *bajo, cabe, con, contra, de, desde, en, entre, hacia, hasta, para, por, según, sin, so, sobre*, *tras*.

A lista oficial d'a RAE pa o castellano actual ye: *a*, *ante, bajo, con, contra, de, desde, durante, en, entre, hacia, hasta, mediante, para, por, pro, según, sin, sobre, tras, vía*.

D'estas series, as solas preposicions tonicas son *contra* y *según*; o resto son atonas.

Han caito en desuso a preposición *cabe*, con un significau substituyiu por o d'a locución conchuntiva *junto a*, y *so*, provinient d'a preposición latina *sub*, que no se troba que en frases fixas en locucions conchuntivas como *so color de*, *so capa de*, *so especie de*, *so pretexto de*, etc.

Podemos adhibir-ie también *allende*, con o significau de "a l'atro costau de", como en *allende el océano*; *aquende*, con o significau de "a este costau de", como en *aquende los Pirineos*; *vía*, con o significau de "a traviés de", como en *fui de París a Roma vía Milan* y *pro*, con o de "en favor de" como en *vino a Madrid e hizo campaña pro damnificados por el huracán Mitch*.

Tamién en beluns d'os suyos usos se pueden considerar preposicions as expresions *extra*, *excepto*, *salvo*, *incluso*, *más* y *menos*. Se discute si pueden considerar-se preposicions postpuestas os adverbios *arriba* y *abajo* en sintagmas como *boca arriba* u *boca abajo*.

Totas as preposicions son invariables dende o punto de vista morfolochico.

## Referencias

## Se veiga tamién
*Preposición.
*Preposicions en aragonés.
Preposicions en catalán

As **preposicions en catalán** provienen en a mayor part d'os casos d'o latín, a on que yeran palabras plenas u prefixos. As preposicions catalanas son as siguients:
* Preposicions febles: *a*, *amb*, *de*, *en*, *per*, *per a, com* (‘a’, ‘con’, ‘de’, ‘en’, ‘por’, ‘pa’/‘ta’, 'como').
* Preposicions fuertes:
** Preposicions simplas: *cap*, *contra*, *devers*, *entre*, *envers*, *fins*, *malgrat*, *però*, *segons*, *sense*, *ultra*, *vers* (‘enta’, ‘contra’, ‘enta’ , ‘entre’, ‘enta’, ‘dica’, ‘encara que’, ‘pero’, ‘seguntes’, ‘sin de’, ‘enta’).
** Preposicions composadas: *cap a*, *des de*, *fins a*.

Cualques palabras como os adverbios funcionan como preposicions si se colocan en o suyo puesto, por eixemplo *darrere* (‘dezaga’). O mesmo esdevién con determinadas formas no personals d'un verbo, como *durant*.

As preposicions pueden formar contraccions con los articlos determinaus, por eixemplo: *al*, *als*, *del*, *dels*, *pel*, *pels*. Atras contraccions, como *cal* u *can*, provienen de grupos lexicos mes complexos.

## Las locucions prepositivas
Una locución prepositiva ye una expresión que consta de dos u mes palabras y que equivale a una preposición en sentiu propio. Os components d'una locución son inseparables, y se presentan siempre en o mesmo orden. Astí bel eixemplo:

* *a propòsit de* = *sobre*.
* *amb la intenció de* = *per a*.
* *en companyia de* = *amb*.
* *a les espatlles de* = *darrera de*.
* *a causa de* = *per*.

## Se veiga tamién
* Preposición.
* Preposicions en aragonés.
Bronce

O **bronce** ye cualsiquiera d'as diferents aliacions composatas mas que mas por arambre y estanyo. Ni os bronces modernos ni os antigos contienen nomas istos dos metals. O bronce ye mas resistent y cerenyo que cualsiquier atra aliación común, excepto l'acero, a o que supera en resistencia a la corrosión y facilidat de lubricación. Por iste motivo suposó un important abance tecnolochico que dió nombre a la Edat de Bronce.

O bronce se conoixe dende l'antigüidat. Os griegos y os romanos adhibioron zinc, plumo y archent a las aliacions de bronce ta emplegar-los en ainas, armas, monedas y obchectos d'arte.

O zinc, o plumo y atros metals se troban ocasionalment en o bronce que actualment se fabrica. As propiedaz d'o bronce varian seguntes os suyos components. Asinas, cuan contiene a o menos un 10% d'estanyo, l'aliación ye cerenya y tien un punto de fusión baixo. Os nombres d'as variedaz d'o bronce provienen d'os components adicionals, como por eixemplo, o **bronce d'aluminio**, o **bronce de manganeso**, u o **bronce de fosforo**. O bronce moderno se fa servir en a fabricación d'instrumentos musicals.

Por eixemplo, as composicions quimicas de dos tipos de *bronce de fosforo* son as siguients:
* Bronce C521:
** Cu (Arambre): 91,8%
** Sn (Estanyo): 8%
** P (Fosforo): 0,2%
* Bronce C510:
** Sn (Estanyo): 5%
** P (Fosforo): 0,2%
** Cu (Arambre): 94,8%

## Simbolismo
* A medalla de bronce simboliza o tercer clasificato en una competición esportiva.
* Tamién fa referencia a os 22 anyos de casatos.
* Os trozuelos de bronce yeran un obchecto machico que respondeba a cualsiquier pregunta, y un d'os ornamentos de qui practican endevinación. Apareixen referencias a istos tozuelos en obras como O Quixot u tractatos d'alquimia.

## Se veiga tamién
* Edat de Bronce.

## Vinclos externos